钦定古今图书集成/明伦汇编/氏族典/第358卷 > 林有之
## 钦定古今图书集成/明伦汇编/氏族典/第358卷 > 林有之

按《万姓统谱》：“有之字公佀，宋卿之曾孙。嘉定间进士，
授贺州司法。居民以茅竹为屋，有之请于州，代以土
瓦，贺民之有栋宇者自此始。再调肇庆司理，狱讼平
允。郡守贤之，命摄教官，改知古田县，通判建昌军，摄
郡总所，纲运不办，有之积俸钱补发，秩满，知南雄州，
未至而卒。官终朝散郎。”